Accident spectaculos în comuna Vama din judeţul Suceava. Greu de explicat exact cum s-a petrecut, cert e că o maşină a ajuns să atârne cu botul în jos, suspendată pe un parapet, gata-gata să pice de pe un pod.

Din fericire, şoferiţa aflată la volan a scăpat cu răni uşoare, şi a refuzat să mai meargă la spital, după ce a primit îngrijiri de la medicii de la ambulanţă.

Poliţiştilor le revine dificila misiune de a afla exact cum s-a produs accidentul.